**PÁLYÁZATI FELHÍVÁS**

**A Pécsi Tudományegyetem Állam-és Jogtudományi Kara pályázatot ír ki a 2019/2020-as tanév tavaszi szemeszterében Erasmus+ hallgatói tanulmányi mobilitási programban való részvételre**

**A pályázat célja:**

Célja, hogy lehetővé tegye oktatási, nyelvi és kulturális tapasztalatok megszerzését egy másik program országbeli felsőoktatási intézményben. A tanulmányi célú mobilitásnak elő kell segítenie a hallgató tanulmányi előmenetelét és személyes képességeinek fejlesztését.

Az Erasmus program keretében a pályázaton nyertes hallgatók lehetőséget kapnak Európai Uniós partneregyetemeink egyikén részképzésben részt venni (lehetőséget kapnak arra, hogy a külföldi egyetem saját hallgatóival megegyező státusban fogadja őket, nem kell tandíjat fizetniük és a kint teljesített vizsgáik itthoni tanulmányi kötelezettségükbe tanszéki engedéllyel beszámíthatók). A tanulmányutak célja félév-áthallgatás, a szakdolgozat elkészítése. A mobilitás csak akkor valósulhat meg, ha a külföldi tanulmányokat a küldő intézmény elfogadja és azt a hallgató itthoni előmenetelébe (a PTE-s kreditszámokon) beszámítja. A külföldi tanulmányok minimális időtartama 3 hónap.

**Az Erasmus-program keretében külföldön teljesítő hallgatók:**

* 3-5 hónapot töltenek külföldön;
* a fogadó intézményben nem fizetnek tandíjat;
* **itthon is beiratkoznak, aktív hallgatói státuszt létesítenek,** esetleges itthoni tandíjukat kifizetik és rendes ösztöndíjukat a külföldi tartózkodás idejére is megkapják;
* külföldön végzett tanulmányaikkal az itthoni tanulmányi kötelezettségeik egy részét kiváltják (a két együttműködő tanszék a hallgató kiutazása előtt megállapodik arról, hogy a hallgató mely kurzusokat fogja elvégezni a külföldi egyetemen). A külföldön teljesítendő szemeszterekre meghatározott kreditszámot a kari Erasmus Szabályzat rögzíti;
* diplomájukat nem szerzik meg a mobilitás befejezése előtt
* PhD hallgatók a képzési tervükben meghatározott kutatási tevékenységet is teljesíthetnek a partneregyetemen részképzés keretében;

**A programban részt vevő országok**

Az alábbi országok vesznek részt a pályázatban:

Az Európai Unió tagállamai (Ausztria, Belgium, Bulgária, Ciprus, Csehország, Dánia, Egyesült Királyság, Észtország, Finnország, Franciaország, Görögország, Hollandia, Horvátország, Írország, Lengyelország, Lettország, Litvánia, Luxembourg, Magyarország, Málta, Németország, Olaszország, Portugália, Románia, Spanyolország, Szlovákia, Szlovénia, Svédország)

Nem EU tagállamként a programban szintén részt vesz: Macedónia Volt Jugoszláv Köztársaság, Izland, Liechtenstein, Norvégia, Törökország

**Kik nyújthatnak be pályázatot?**

*Általános részvételi feltételek:*

1. a hallgató magyar állampolgár, vagy oklevélszerzésre irányuló tanulmányokat folytat az intézményben.
2. kiutazás legkorábban a felsőoktatási tanulmányok második évében (két lezárt félévvel rendelkezik a kiutazáskor)
3. **abban a félévben, amelyben a mobilitás megvalósul, aktív hallgatói jogviszonnyal rendelkeznek a PTE-n;**
4. a hallgató nyelvi kompetenciáinak ellenőrzése megtörténik az Európai Bizottság által elvárt módon (on-line felmérés a kiválasztás után, illetve a hazaérkezés után)
5. valamint megfelelnek az adott karon / tanszéken meghirdetett pályázati követelményeknek,

**Pályázati feltételek a PTE Állam-és Jogtudományi Karán:**

* A pályázatnak tartalmaznia kell a hallgató szakmai önéletrajzát, motivációs levelet, az eddig végzett tudományos és közéleti tevékenységét, a pályázó érdeklődési körét, valamint azt is, hogy milyen tanulmányokat kíván folytatni a fogadó intézményben. A pályázatot két példányban kell elkészíteni: magyarul és a megpályázott hely oktatási nyelvén (angolul, németül, franciául, spanyolul, olaszul).
* A pályázat elnyerésének feltétele bármely nyelvből minimum középfokú “C” típusú vagy azzal egyenértékű állami nyelvvizsga. A pályázathoz mellékelni kell a középfokú “C” típusú állami nyelvvizsgát, vagy az azzal egyenértékű más nyelvvizsgát igazoló külföldi nyelvvizsga ­bizonyítvány fénymásolatát.

Nappali tagozatos hallgatók esetében a Karon az aktuális félévben felvett, vagy korábban teljesített idegen nyelvű tantárgy (jogi szaktantárgy, nem szaknyelv!) a pályázás feltétele.

* A pályázat beadásához szükséges a Kar belföldi és külföldi hallgatói, valamint a külföldi oktatói ösztöndíjakról és tanulmányutakról szóló szabályzatának áttanulmányozása, és annak tudomásul vétele:

(http://ajk.pte.hu/files/file/adminisztracio/szabalyzatok/pob-szabalyzat.pdf)

* Az ösztöndíjat elnyerő hallgató Karunkon az ösztöndíj tartamára egyéni tanulmányi és vizsgarendet kap. A hallgatónak félévenként minimum 15 ECTS kreditet kell teljesítenie (ebből min. egy jogi szaktantárgy) a külföldi egyetemen. A vizsgával teljesített tárgyakat a hazai intézmény a Kreditátviteli Bizottsághoz benyújtott kérelem alapján elismeri.
* Az ösztöndíjat elnyerő hallgatónak a külföldön folytatott tanulmányokról hazautazást követően írásbeli beszámolót kell készítenie. A külföldi tanulmányokat a leckekönyvben igazoljuk. A kiutazó hallgató kötelezettségeit a Pécsi Tudományegyetem Erasmus szabályzatának 6-15. §-a tartalmazza.

Az Erasmus+ program szabályai szerint minden hallgató legfeljebb 12 hónapra kaphat Erasmus státuszt képzési szintenként (részképzés és szakmai gyakorlat összesen), így ha a pályázó jelenlegi képzési szintjén korábban részt vett Erasmus részképzésben és/vagy szakmai gyakorlatban – akkor is, ha támogatás nélküli (LABEL-) hallgató volt –, de nem használta ki a 12 hónapos Erasmus időtartamot, akkor újra pályázhat. Azok a mester vagy doktori képzésben részt vevő hallgatók is pályázhatnak, akik a korábbi képzési szinte(ke)n már voltak Erasmus hallgatók.

Az alapképzésben vagy mesterképzésben részt vevő végzős hallgatók akik folytatni kívánják a tanulmányaikat, a mester vagy doktori képzés első félévében, szeptemberben pályázzanak.

Az ösztöndíjat elnyerő hallgató köteles egy OLS (Online Linguistic Support) nyelvi szintfelmérésen részt venni, amennyiben a tanulmányok nyelve nem az anyanyelve de az alábbi nyelvek egyike: angol, német, olasz, spanyol, francia, holland, (bővebb információ a pályázat pozitív elbírálását követően).

Az ösztöndíj összege függ a tanulmányi időszak hosszától (napra pontosan) és a célországtól. A 2019/2020. tanévre vonatkozóan előreláthatólag ezen összegek kerülnek megítélésre (1 hónap mobilitás alatt  30 napot értünk!):

|  |  |
| --- | --- |
| **Fogadó ország** | **tanulmányi célú mobilitás** |
| **Magas megélhetési költségű országok**  Dánia (DK), Finnország (FI), Írország (IE), Izland (IS), Lichtenstein (LI), Luxemburg (LU), Norvégia (NO), Svédország (SE), Nagy-Britannia (UK) | 520 € / hó |
| **Közepes megélhetési költségű országok**  Ausztria (AT), Belgium (BE), Ciprus (CY), Németország (DE), Görögország (EL), Spanyolország (ES), (Franciaország (FR), Olaszország (IT), Hollandia (NL), Málta (MT), Portugália (PT) | 470 € / hó |
| **Alacsonyabb megélhetési költségű országok**  Bulgária (BG), Csehország (CZ), Észtország (EE), Horvátország (HR), Litvánia (LT), Lettország (LV), Lengyelország (PL), Románia (RO), Szlovénia (SI), Szlovákia (SK) Macedónia (MK), Törökország (TR) | 420 € / hó |

Felhívjuk a pályázó hallgatók figyelmét, hogy az ösztöndíj nem fedezi a kint tartózkodás során felmerülő összes költséget, azt más forrásokból kiegészíteni szükséges.

**A pályázat benyújtásának határideje és módja:**

A pályázatot legkésőbb **2019. október 20-ig** kell benyújtani az **outgoing.pte.hu** weboldalon.

A hiányos, feltételeknek nem megfelelő vagy határidő után érkező pályázatokat nem áll módunkban elfogadni.

A pályázat előkészítése során ellenőrizze a partneregyetemek honlapjain a kurzuskínálatot, tájékozódjon arról, hogy milyen nyelven és milyen képzési szinten (alap-, vagy mesterképzés) hirdetnek kurzusokat. A pályázatról, a partnerintézményekben folyó képzésekről bővebb információt Bodor Katalin kari koordinátor ad.

**Elérhetőségi adatok**: e-mail: **bodor.katalin@ajk.pte.hu**, telefon: 72/501-500/23355

A partnerintézmények adatai a **http://erasmus.pte.hu** honlapon is elérhetőek.

**A benyújtott pályázatok elbírálása:**

A benyújtott pályázatokat a kar Pályázati és Ösztöndíj Bizottsága bírálja el legkésőbb **2019. november közepéig**. A bírálati szempontokat a kar pályázatot elbíráló bizottságának ügyrendje rögzíti. A végső döntést a Kar dékánja hozza meg.

A pályázatok elbírálásának általános szempontjai: a Kari Pályázati és Ösztöndíj Bizottsága által elfogadott pontozási rendszer alapján:

**ERASMUS pontrendszer**

**Az ERASMUS-pályázatok értékelésénél irányadó szempontok:**

**1. Tanulmányi eredmény: maximum 20 pont**

**2**. **Szóbeli meghallgatáson nyújtott teljesítmény maximum 30 pont**

**3. Nyelvvizsgák: maximum 10 pont**

**4. Tudományos és diákköri tevékenység: maximum 20 pont**

**5. Közéleti tevékenység: maximum 20 pont**

**Elérhető maximális pontszám: 100 pont**

**I. Tanulmányi eredmény:**

A pályázat benyújtását megelőző két szemeszter tanulmányi eredményének (**korrigált kreditindex**) számtani átlaga alapján.

|  |
| --- |
| **Korrigált kreditindex** |
| 4,91- : 20 pont |
| 4,81-4,9 : 19 pont |
| 4,71-4,8 : 18 pont |
| 4,61-4,7 : 17 pont |
| 4,51-4,6 : 16 pont |
| 4,41-4,5 : 15 pont |
| 4,31-4,4 : 14 pont |
| 4,21-4,3 : 13 pont |
| 4,11-4,2 : 12 pont |
| 4,01-4,1 : 11 pont |
| 3,91-4,0 : 10 pont |
| 3,81-3,9 : 9 pont |
| 3,71-3,8 : 8 pont |
| 3,61-3,7 : 7 pont |
| 3,51-3,6 : 6 pont |
| 3,41-3,5 : 5 pont |
| 3,31-3,4 : 4 pont |
| 3,21-3,3 : 3 pont |
| 3,11-3,2 : 2 pont |
| 3,01-3,1: 1 pont |

**II. Nyelvvizsga:**

**1. nyelv**

Középfokú ’C’ típusú nyelvvizsga: 3 pont

Felsőfokú ’A’ vagy ’B’ típusú nyelvvizsga: 4 pont

Felsőfokú ’C’ típusú nyelvvizsga: 5 pont

**2. nyelv**

Középfokú ’A’ vagy ’B’ típusú nyelvvizsga: 2 pont

Középfokú ’C’ típusú nyelvvizsga: 3 pont

Felsőfokú ’A’ vagy ’B’ típusú nyelvvizsga: 4 pont

Felsőfokú ’C’ típusú nyelvvizsga: 5 pont

**III. Szóbeli meghallgatáson nyújtott teljesítmény:**

Összesen: 30 pont

**IV. Tudományos és diákköri tevékenység:**

a. OTDK dolgozat benyújtása: 3+2 pont (helyezés,különdíj)

b. OTDK dolgozat opponálása: 2+1 pont(helyezés, különdíj)

c. tudományos diákköri (/szakkollégiumi) tagság, illetve tevékenység: 1pont

d. demonstrátori tevékenység: 2 pont

e. esetleges eddigi publikációk\*: 2+1\*\* pont

f. szakmai (tanulmányi) versenyen való részvétel: 1+2 pont

g. köztársasági ösztöndíj 6 pont

Nem adható összevont pontszám az a+ b pontok alatti tevékenységekért.

**V. Közéleti, sport és egyéb tevékenység**

a. Hallgatói Önkormányzat elnökségi tag: 5 pont

b. Hallgatói Önkormányzat munkájában való aktív részvétel: 1 pont

c. Évfolyam képviselők- hallgatói képviselők: 1 pont

d. ELSA-FÉK-PBE-ONSZ tag: 1 pont /max 1 pont/

e. ELSA elnökségi tag: 2 pont

f. ELSA elnök: 3 pont

g. Óriás Nándor Szakkollégium elnökségi tag: 2 pont

h. Óriás Nándor Szakkolégium elnök: 3 pont

i. FÉK elnök 3 pont

j. Expressis Verbis főszerkesztő: 3 pont

k) Expressis Verbis szerkesztő: 1 pont

l) Univ Pécs munkatárs: 1 pont

m) Diákjóléti Bizottság tag: 1 pont

n) Diákjóléti Bizottsági titkár: 3 pont

o) OMHV bizottságának tagja: 2 pont

p) Tutorként aktív tevékenység: 2 pont

q) Kreditátviteli Bizottság tag: 3 pont

Nem adható összevont pontszám az a+b, d+e,d+f, i+j, l+m, d+g+h, pontok alatti tevékenységek együttes végzéséért, valamint a szakkollégiumi tagság-, illetve a szakkollégiumi elnökségi tagság együttes fennállása esetén.

**\*:** csak szakmai publikáció

\*\* :a plusz 1 pontot a Pályázati és Ösztöndíj Bizottság mérlegelési jogkörében adhatja, a publikáció szakmai elismertségétől függően

A pályázó az előzetes tartalmi bírálatot követően a kari szabályozás szerint a külföldi partneregyetem oktatási nyelvén szóbeli meghallgatáson vesz részt. A végső döntést a Kar dékánja hozza meg.

A bírálat során előnyt élveznek azok a hallgatók, akik nem vettek részt korábban az Erasmus programban.

Azok a hallgatók, akik nem kapnak ösztöndíjat, de az együttműködésért felelős intézet/tanszék kiutazásra javasolja őket, ösztöndíj nélkül is kiutazhatnak önköltséges, ún***.* label hallgató**ként, ha más forrásból fedezni tudják kiutazásuk és kint tartózkodásuk költségeit.

A pályázatok elkészítésével kapcsolatos kérdésekben a kari koordinátor tud további információval szolgálni.

**Az Állam-és Jogtudományi Kar külföldi partneregyetemein pályázható helyek:**

|  |  |  |
| --- | --- | --- |
| **Fogadó intézmény** | **Hallgatók száma** | **Időtartam** |
| **Karl-Franzens Universität Graz** (Ausztria) | 2 hallgató | 4-4 hónap |
| **Universität Wien** (Ausztria) | 1 hallgató  (PhD hallgatók is pályázhatnak) | 4 hónap |
| **London South Bank University** (Egyesült Királyság) | 2 hallgató | 4–4 hónap |
| **Université de Cergy-Pontoise**  (Franciaország) | 1 hallgató | 4 hónap |
| **Université Francois Rabelais Tours** (Franciaország) | 2 hallgató | 4-4 hónap |
| **Université Montesquieu Bordeaux IV** (Franciaország) | 3 hallgató | 4-4 hónap |
| **Université de Nantes**  (Franciaország) | 1 hallgató  (PhD hallgatók is pályázhatnak) | 4 hónap |
| **Université Paul Cézanne-Aix-Marseille III** (Franciaország) | 1 hallgató | 4 hónap |
| **Université de Paris-Sud (**Franciaország) | 2 hallgató | 4-4 hónap |
| **National and Kapodistrian University of Athens\*** (Görögország) | 3 hallgató | 4-4 hónap |
| **INHolland University of Applied Sciences**, (Rotterdam, Hollandia) | 4 hallgató | 4-4 hónap |
| **Universiteit van Tilburg** (Hollandia) | 1 hallgató | 4 hónap |
| **Josip Juraj Strossmayer University**  (Eszék, Horvátország) | 2 hallgató  (PhD hallgatók is pályázhatnak) | 4-4 hónap |
| **Uniwersytet Warminsko-Mazurski w Olsztynie** (Lengyelország) | 4 hallgató | 4-4 hónap |
| **Mykolo Romerio Universitetas** (Vilnius Litvánia)\* | 2 hallgató | 4-4 hónap |
| **Vilnius University** (Litvánia) | 2 hallgató  (PhD hallgatók is pályázhatnak) | 4-4 hónap |
| **Universität Köln** (Németország) | 1 hallgató  (PhD hallgatók is pályázhatnak) | 4 hónap |
| **Universität Regensburg** (Németország) | 1 hallgató | 4 hónap |
| **Universität Trier** (Németország) | 4 hallgató | 4-4 hónap |
| **Universität Bayreuth** (Németország) | 2 hallgató | 4-4 hónap |
| **Universitá Degli Studi di Foggia** (Olaszország) | 2 hallgató  (Phd hallgatók is pályázhatnak) | 4-4 hónap |
| **Universidade Nova de Lisboa (**Portugália) | 2 hallgató | 4-4 hónap |
| **University of Minho** (Braga, Portugália) | 3 hallgató  (PhD hallgatók is pályázhatnak) | 4-4 hónap |
| **Universidad de Burgos** (Spanyolország) | 2 hallgató | 4-4 hónap |
| **Universidad de La Coruna** (Spanyolország) | 4 hallgató  (PhD hallgatók is pályázhatnak) | 4-4 hónap |
| **Universitat de Valencia (**Spanyolország) | 2 hallgató | 4-4 hónap |
| **Istanbul Üniversitesi**(Törökország) | 2 hallgató  (PhD hallgatók is pályázhatnak) | 4-4 hónap |
| **University of West Bohemia (Csehország)** | 2 hallgató  (PhD hallgatók is pályázhatnak) | 4-4 hónap |

**Megjegyzés:** az egyetemek idegen nyelvű kurzuskínálatáról az egyetemek honlapjain található információ. A fogadó ország nyelvének B2 szintű ismerete javasolt a következő országokba utazóknak: Franciaország, Olaszország, Spanyolország.

**TOVÁBBI ERASMUS ÉS PARTNEREGYETEM INFORMÁCIÓK**

|  |  |
| --- | --- |
| Pécsi Tudományegyetem  Központi Erasmus Iroda | <http://erasmus.pte.hu> |
| Tempus Közalapítvány | <http://www.tka.hu> |
| PTE ÁJK HÖT | [http://www.pteajkhot.hu](http://www.pteajkhot.uw.hu) |
| Tilburg University | <http://www.tilburguniversity.nl>  <http://www.uvt.nl> |
| Karl-Franzens Universität (Graz) | <http://www.kfunigraz.ac.at> |
| Universität Bayreuth | https://www.uni-bayreuth.de |
| Universität Trier | <http://www.uni-trier.de> |
| Universität Regensburg | <http://www.uni-regensburg.de> |
| Universität zu Köln | <http://www.uni-koeln.de> |
| University of Tours | <http://www.univ-tours.fr> |
| University of Bordeaux | <http://www.u-bordeaux4.fr> |
| Vrije Universiteit (Brüsszel) | <http://www.vub.ac.be> |
| Universität Wien | <http://www.univie.ac.at> |
| National and Kapodistrian University of Athens | <http://www.uoa.gr> |
| Istanbul Üniversitesi | http://[www.istanbul.edu.tr](http://www.istanbul.edu.tr) |
| INHolland University, Rotterdam | <http://www.inholland.nl/inhollandcom> |
| University of Foggia (Olaszország) | <http://www.unifg.it> |
| London South Bank University | <http://www.lsbu.ac.uk/> |
| Vilnius University | <http://www.vu.lt/en/> |
| Université de Cergy-Pontoise | <http://www.u-cergy.fr/index.php> |
| Université de Nantes | <http://www.univ-nantes.fr/index_flash.jsp> |
| Universidad Pablo De Olivade | <http://www.upo.es/portal/impe/web/portada> |
| Josip Juraj Strossmayer University of Osijek | <http://www.unios.hr/> |
| Université Paul Cézanne-Aix-Marseille III | <http://www.univ-cezanne.fr/index.php?id=923> |
| Universitet Warminsko-Mazurski w Olsztynie | <http://www.uwm.edu.pl/> |
| Université de Paris Sud | <http://www.u-psud.fr/fr/index.html> |
| Universidad de Burgos | <http://www.ubu.es/es> |
| Universidade Nova de Lisboa | <http://www.unl.pt/> |
| Universidade do Minho | http://www.uminho.pt/ |
| Universidade da Coruna | <http://www>.udc.es/ |
| Universitat de Valencia | http://www.uv.es/ |
| University of West Bohemia | https://www.zcu.cz/en/ |